Diari Oficial de la Generalitat Valenciana


Sumari del DOGV 6498, del 08-04-2011 (2011/3628)

Notificació de la sentència dictada en el judici ordinari número 840/2008.
--------------------------------------------------------------------------

### Dades del document

Número de DOGV
:   6498

Data del DOGV
:   08-04-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/3628


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el judici ordinari número 840/2008. [2011/3628]  
Judici ordinari 000840/2008  
Demandant: Greenmed SL.  
Procurador: Ricardo Manuel Martín Pérez.  
Demandats: Naval Gandia, SL, i Vicente Escolano Meri.  
Jorge Víctor Iglesias de Baya, secretari judicial del Jutjat Mercantil número 2 de València, faig saber:  
Que en aquest Jutjat a càrrec meu, se segueixen les actuacions de judici ordinari 000840/2008, a instàncies de Greenmed, SL, representada pel procurador Ricardo Manuel Martín Pérez contra Naval Gandia, SL, i Vicente Escolano Meri, en què mitjançant la resolució del dia de hui he disposat, com ara ho efectue, notificar la sentència dictada en les actuacions indicades als demandats en parador ignorat Naval Gandia, SL, i Vicente Escolano Meri. L'encapçalament i la part dispositiva de la sentència indicada són, literalment, com segueix:  
  
«Sentència número 46/2011  
València, 7 de febrer de 2011.  
María del Mar Fernández Barjau, jutgessa substituta en funcions de reforç del Jutjat Mercantil número 2 de València, he vist aquestes actuacions de judici ordinari número 840/2008, promogudes a instàncies del procurador Ricardo Manuel Martín Pérez, en nom i representació de la mercantil Greenmed, SL, assistida pel lletrat Ignacio Romera Oscoz, contra la societat Naval Gandia, SL, i el seu administrador únic Vicente Escolano Meri, declarats ambdós en rebel·lia, en què s'exerceix de forma acumulada una acció de reclamació d'una quantitat i la de responsabilitat de l'administrador social, d'acord amb els següents  
  
  
Dispositiva  
Estime totalment la demanda formulada pel procurador senyor Martín Pérez, en nom i representació de Greenmed, SL, contra la societat Naval Gandia, SL, i el seu administrador únic Vicente Escolano Meri, declarats ambdós en rebel·lia processal, i condemne els dos demandats a pagar, de forma conjunta i solidària, a la part actora la quantitat de 6.505,04 euros més els interessos legals des de la interpel·lació judicial (30 de juliol de 2008), i les costes produïdes en aquesta instància.  
  
Notifiqueu aquesta resolució a les parts, i informeu-los que contra aquesta es pot interposar un recurs d'apel·lació, per a la Secció 9a de l'Audiència Provincial de València, que cal preparar mitjançant un escrit que s'ha de presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat. Haurà de constituir-se el dipòsit mitjançant l'ingrés de la quantitat indicada al banc Banesto, en el compte corresponent a aquest expedient, indicant en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa. En el cas que es realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), s'indicarà, en el camp «Concepte», el número de compte, el codi i la data en la forma exposada en el paràgraf anterior.  
Expediu un certificat d'aquesta sentència i uniu-lo a les actuacions, i incloeu l'original en el llibre de sentències civils d'aquest Jutjat.  
  
Aquesta és la meua sentència, que pronuncie, mane i firme.  
Publicació. La sentència anterior ha sigut donada i publicada per la magistrada jutgessa que la va dictar, la qual es notifica a les parts; jo, el secretari judicial, en done fe.   
València, 7 de febrer de 2011».  
I perquè valga de notificació de la sentència a les persones demandades en parador ignorat, de conformitat amb el que disposa l'article 497.2 de la Llei d'Enjudiciament Civil, expedisc aquest edicte.  
  
València, 7 de febrer de 2011.- El secretari judicial: Jorge Víctor Iglesias de Baya.